Ego Radulphus de Marne, miles, notum facio universis presentes litteras inspecturis, quod ego teneo in feodum legium a venerabili patre Ansello Dei gratia Eduensi episcopo quicquid habeo apud Sanctum Johannem de Vallibus, scilicet in terris, pratis, hominibus, justicia, vineis, costumis et rebus aliis, exceptis quinque solidis censualibus et quinque bichetis bladi de costuma que movent a Sancto Martino Turonensi, et quod heredes mei teneantur accipere in feodum et tenere in perpetuum ab episcopo jamdicto et a suis successoribus omnia supradicta. In cujus rei testimonium sigillo venerabilis patris Alexandri Dei gratia Cabilonensis episcopi presentes litteras dicto episcopo Eduensi tradidi sigillatas. Actum anno Domini Mº CCº quadragesimo nono, mense julii.